Mara ġiet arrestata għax serqet minn ħanut tal-annimali fil-Marsa. Is-serqa seħħet fil-25 ta' Jannar. Raġel daħal fl-għassa tal-Pulizija fil-Ħamrun jirrapporta li xi ħadd seraqlu ammont ta' flus mill-cash register. Mill-istħarriġ tagħha u permezz tal-filmati mill-kameras tas-sigurtà, il-Pulizija identifikat lill-persuna li allegatament wettqet is-serqa: mara ta' 44 sena minn San Pawl il-Baħar. Din ġiet arrestata u se titressaq il-qorti llum fis-1pm quddiem il-Maġistrat Josette Demicoli. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6012e9889e779_rand.td-a-rec-img{text-align:left}.td_uid_3_6012e9889e779_rand.td-a-rec-img img{margin:0 auto 0 0}